dh-unibe/image-text_koenigsfelden-charters-post-1500 huggingface dataset:
Ich, Henszli Jerg, zuͦ den ziten weibel ze Brugg, tuͦn kunt und vergich offenlich menglichem mit
disem brieff, das ich offenlich ze gericht sassz in der vorgn̄̄ statt Brugg an offner, fryer sträsz und gewonlicher riecht stätt in nāmen und von sunder enphelhens wëgen des frōmen, wisen Hēman Mosers,
do schulthessz ze Brugg, des jares und tages als diser brieff geben ist, da fûr mich kamend in offnem,
vˀbannen gericht die erber frow Ffrena Boͧmgarterin mit Heinrichen Cronenberg, irem wissenhäfftem
vogt, und Heinrich Aͤltenow, ir kinden vatter, an eim teil, und der erber Hans do Hindan, der kinden vògtt,
zuͦ dem anderen teil, zuͦ beiden siten ver fûr sprechet. offenet und verjach die erber frow Frena Boͧmgarterin mit Heinrichen Cronenberg, irem wissenhafftem vogt, offenet und verjach, wie dz sy verschaffen und vermachen woͤlt iren kinden Enelin und Neszlin beiden und allen iren erben und nachkōmē,
wen̄ sy von todes wegen abgienge, wz si den̄ hette und ouch liessze noch irem töd, er were ligendes
oder varendes, kleins oder grosz, nûtz ussz genōmen, dz das alles werden soͤlt iren kinden und der
kinden vatter. und wer es ouch, dz sy me kinden by ein ander guͦnnent, so soͤllent die selben kind ouch
zeglichem teil gon mit den fördëren kinden. und liesz da an rëcht die vorgn̄̄t Ferena Boͧmgarterin,
wie sy das fuͤgen und bringen soͤlt zuͦ den obgen̄̄ kinden und iren vatter, das sy dar an habend wërēt
nun und hie nach. da frogt ich, obgen̄ter richter, rechtes umb, da wart er teilt ein helklich uff den
eyd, dz sy das gemëcht uff geben soͤlte in min hand, des obgeschribenen richters, von des gerichtz
wegen, und ich es den̄ wider umb fertigen und geben soͤlt zuͦ handen der obgen̄̄ kinden und iren
vatter und ir erben und nachkōmen, das sy dor an habend werend nun und hie nach. also ✳
frägtt ich aber rëchtes umb, da wart erteilt ein helklich uff den eid, dz das uff geben und emphangē
und in geantwirt wer, das es billich krafft und maht und stëtt bliben soͤlt nun und ewenklich. also wart aber erteilt nach miner urfräg, das ich dar umb brieff geben soͤlt von des
gerichtes wëgen und von ir bett wegen. hie by warend und sind des gezùgen Hans Schwob,
Cuͦntz Wirt, Cuͦnzman Bitterkrut, Heini Reiff, Oͤli Gieszberg, Cleͧwi Briszleder, Henszlin Tûfell. ✳
und des ze urkûnd, won es ouch also gericht und urteil gëben hëtt und ich eigens ingesigel nit
hab, so hab ich, obgen̄ter richter, des obgen̄ten schulthesszen Hēman Mosers ingesigel gehenckt an
disen brieff, das ich, jetz gen̄̄ter schulthessz, von des gerichtes wëgen geton hab, doch mir und
minen ërben on schaden. der geben ist an sant Valentini tag des jares, als man zalt von
Cristi gebûrt vierzëhen hundert zwentzig und vier jär. ✳
Königsf. 544
Staatsarchiv
AARGAU
1424 .
K ✳ T ✳ ✳ 1 ✳